VEGA præsenterer

**Citybois fyrer op for hits og fest i VEGA**

*X Factor duoen har indtaget Danmark med storm og tager i foråret på turne med nyt materiale. Turnéen rammer Store VEGA onsdag d. 6. april. Gør klar til masser af fællessang og lækre poptunes.*

Citybois indtog alle teenage-hjerter efter deres medvirken i årets X Factor. Med kun én single og uendelig mængder af charme, solgte Anthon og Thor Falconer Salen ud. Siden hen har de været fast inventar på hitlisternes 1. plads ”[Things We Do](https://www.youtube.com/watch?v=oXD9lgrwNus)” gik #1 på iTunes samt Spotify og har solgt guld. Andensinglen ”[Purple Light](https://www.youtube.com/watch?v=SdkFJ5OPj_4)” gik også nr. 1 hos Spotify og iTunes og blev duoens første sang på P3.

**Sommer med Christopher og Burhan G**

Sommeren er blevet brugt som support for både Christopher og Burhan G og nu træder Citybois i fuld karakter med den største milepæl i karrieren indtil videre. Nye sange og en turné i eget navn med fuldt liveband. Rejsen startede med X Factor og har taget Anthon, Thor og deres fans på mange spændende eventyr. Hvis man bare én gang har oplevet en lille bid ’bois, kan man nemlig slet ikke lade være at rejse med.

Drengene kan næsten ikke vente med at komme ud og spille: ”*Vi er ved at samle det vildeste’bois-band og har masser af PAT ting i ærmet*”, fortæller Anthon og Thorbegejstret om touren.

Den vil give endnu flere fans mulighed for at opleve denhelt specielle følelse, det er at dele rum med drengene.

**Fakta om koncerten:**

Citybois (DK)
Onsdag d. 6. april 2016 kl. 20
Lille VEGA, Enghavevej 40, 1674 Kbh. V

150 kr. + gebyr

Billetter kan købes fredag d. 6. november via VEGAs hjemmeside og Billetnet.